بھاری صنعتوں کی وزارت
حکومت نے بھارت کی مینوفیکچرنگ کی صلاحیتوں کو بڑھانے کے لیے آٹو صنعت اور ڈرون صنعت کے لیے پروڈکشن سے متعلق ترغیبات  اسکیم کو منظور دی ہے
پی ایل آئی آٹو اسکیم بھارت میں جدید آٹوموٹیو ٹیکنالوجی کی عالمی سپلائی چین کی ترقی کی حوصلہ افزائی کرے گی
7.6 لاکھ سے زائد لوگوں کو اضافی روزگار پیدا کرنے میں مدد ملے گی
پانچ برسوں میں صنعت کو 26،058 کروڑ کی ترغیبات فراہم کی جائیں گی
آٹو سیکٹر کے لیے پی ایل آئی اسکیم پانچ برسوں میں 42،500 کروڑ سے زائد کی نئی سرمایہ کاری اور 2.3 لاکھ کروڑ سے زائدکی اضافی پیداوار لائے گی
ڈرون کے لیے پی ایل آئی اسکیم تین برسوں میں 5،000 کروڑ روپئے سے زائد کی نئی سرمایہ کاری اور 1500 کروڑ روپئے سے زیادہ کی اضافی پیداوار لائے گی
جدید کیمسٹری سیل اور الیکٹرک گاڑیوں کی مینوفیکچرنگ کو تیزی سے اپنانے  کی اسکیم  کے لئے پہلے سے ہی لانچ پی ایل آئی کے ساتھ ساتھ آٹوموٹیو شعبے کے لئے پی ایل آئی اسکیم الیکٹرک گاڑیوں کی مینوفیکچرنگ کو فروغ دے گی
بھارت کو ماحولیات کے نقطہ نظر سے صاف ستھری، الیکٹرک گاڑی اور ہائیڈورجن ایندھن سیل گاڑیوں کو تیزی سے آگے بڑھانے کے قابل بنائے گی
نئی دہلی :15 ؍ستمبر2021:
’’ آتم نربھر بھارت ‘‘ کے وژن کی سمت میں قدم بڑھاتے ہوئے، عزت مآب وزیراعظم جناب نریندر مودی کی قیادت والی حکومت نے 26058 کروڑ روپئے کے بجٹ اخراجات کے ساتھ آٹوموبائل صنعت اورڈرون صنعت کے لئے پی ایل آئی اسکیم کو منظوری دی ہے۔ آٹو سیکٹر کے لئے پی ایل آئی اسکیم اعلی قیمت والی جدید آٹوموٹیوٹکنالوجی گاڑیوں اور مصنوعات کی حوصلہ افزائی کرے گی۔ یہ اعلی ٹیکنالوجی ، زیادہ موثر اور گرین آٹوموٹیو مینوفیکچرنگ کے نئے دور کا آغاز کرے گی۔
آٹوموبائل صنعت اور ڈرون صنعت کے لئے پی ایل آئی اسکیم مرکزی بجٹ 22-2021 کے دوران 1.97 لاکھ کروڑ کے اخراجات کے ساتھ پہلے کئے گئے 13 سیکٹرز کے لئے پی ایل آئی اسکیموں کے مجموعی اعلان کا حصہ ہے۔ 13 سیکٹرز کے لئے پی ایل آئی اسکیموں کے اعلان کے ساتھ ، بھارت میں کم از کم اضافی پیداوار 5 برسوں میں تقریباً 37.5 لاکھ کروڑ روپئے ہونے کی امید ہے اور پانچ برسوں میں کم از کم متوقع اضافی روزگار تقریباً ایک کروڑ ہے۔
آٹو سیکٹر کے لئے پی ایل آئی اسکیم میں بھارت میں جدید آٹوموٹیو ٹکنالوجی مصنوعات کی تیاری کے لئے صنعت کی لاگت ڈس ایبلٹی کو دور کرنے کا تصور کیا گیا ہے۔ ترغیبی ڈھانچہ صنعت کو جدید آٹوموٹیو ٹکنالوجی مصنوعات کی مقامی عالمی سپلائی چین کے لئے نئی سرمایہ کاری کرنے کے لئے حوصلہ افزائی کرے گی۔ یہ اندازہ ہے کہ پانچ سال کی مدت میں، آٹوموبائل اور آٹوکمپونینٹ صنعت کے لئے پی ایل آئی اسکیم سے 42500 کروڑ روپئے سے زائد کی نئی سرمایہ کاری ہوگی ، 2.3 لاکھ کروڑ روپئے سے زائد کی اضافی پیداوار ہوگی اور 7.5 لاکھ سے زائد ملازمت کے اضافی روزگار کے مواقع پیدا ہوں گے۔ اس کے علاوہ اس سے عالمی آٹوموٹیو تجارت میں بھارت کی حصہ داری بڑھے گی۔
آٹو سیکٹر کے لئے پی ایل آئی اسکیم موجودہ آٹوموٹیو کمپنیوں کے ساتھ ساتھ نئے سرمایہ کاروں کے لئے کھلی ہے جو اس وقت آٹوموبائل یا آٹو کمپونینٹ کے مینوفیکچرنگ کاروبار میں نہیں ہیں۔ اس اسکیم کے دو کمپونینٹ ہیں یعنی چیمپئن او ای ایم حوصلہ افزائی اسکیم اور کمپونینٹ چیمپئن حوصلہ افزائی اسکیم۔ چیمپئن او ای ایم حوصلہ افزائی اسکیم کی ایک ’سیل ویلیو لنکڈ‘ اسکیم ہے، جو سبھی سیگمینٹ کے بیٹری الیکٹرک گاڑیوں اور ہائیڈروجن فیول سیل گاڑیوں پر لاگو ہوتی ہے۔ کمپونینٹ چیمپئن ترغیبی اسکیم ایک ’ سیل ویلیو لنکڈ‘ اسکیم ہے، جو گاڑیوں کے جدید آٹوموٹیو ٹیکنالوجی کمپونینٹس، کمپلیٹلی ناکڈ ڈاؤن  / سیمی ناکڈ ڈاون  کٹ، ٹووھیلر، تھری وھیلر، مسافرگاڑیوں کے ایگری گیٹس، کمرشیل گاڑی اور ٹریکٹر وغیرہ پر لاگو ہوتی ہے۔
آٹوموٹیو سیکٹر کے لیے یہ پی ایل آئی اسکیم جدید کیمسٹری سیل اور الیکٹرک گاڑیوں کی مینوفیکچرنگ کو تیزی سے اپنانے  کی اسکیم  کے لئے پہلے سے ہی شروع کی گئی پی ایل آئی اسکیم کے ساتھ ساتھ بھارت کو آٹوموبائل ٹرانسپورٹ سسٹم پر مبنی روایتی رکازی ایندھن کی جگہ پر ماحولیات کے نقطہ نظر سے صاف ستھری، الیکٹرک گاڑی اور ہائیڈورجن ایندھن سیل گاڑیوں کو تیزی سے آگے بڑھانے کے قابل بنائے گی۔
ڈرون اور ڈرون کمپونینٹ صنعت کے لئے پی ایل آئی اسکیم اس انقلابی تکنیک کے اسٹریٹجک، ٹیکٹیکل اور آپریشنل استعمال کا حل پیش کرتی ہے۔ واضح محصولات کے اہداف کے ساتھ ڈرون کے لیے مصنوعات کی مخصوص پی ایل آئی اسکیم اور اندرون ملک ویلیو ایڈیشن پر توجہ مرکوز کرنا صلاحیت سازی اور بھارت کی ترقی کی حکمت عملی کے ان اہم محرکات کی کلید ہیں۔ ڈرون اور ڈرون کمپونینٹ ک صنعت کے لیے پی ایل آئی ، تین سال کی مدت میں ، 5،000 کروڑ روپئے کی سرمایہ کاری کو فروغ دے گی ، 1500 کروڑ روپئے سے زیادہ کی اہل فروخت میں اضافہ کرے گی اور تقریباً 10000 کا اضافی روزگار پیدا کرے گی۔